Amar Osim

Amar Osim (Sarajevo, 18. juli 1967) je bosanskohercegovački bivši nogometaš i trenutni trener.

Igračka karijera
Osim je rođen i odrastao u Sarajevu gdje je i počeo svoju nogometnu karijeru u FK Željezničaru. Nakon igranja u mlađim kategorijama, 1986. godine počeo je igrati kao senior. Godine 1991. otišao je u Francusku gdje je igrao u klubovima Saint-Dié i Strasbourg. Nakon petogodišnje karijere u Francuskoj, vratio se u Bosnu i Hercegovinu gdje je odigrao još jednu sezonu za Željezničar prije što se oprostio od profesionalne igračke karijere.

Trenerska karijera
Trenerska karijera Osima je počela u FK Željezničaru gdje je 2001. godine postao šef stručnog štaba prvog tima. Sa Željezničarom je osvojio dva državna prvenstva u sezonama 2000/2001. i 2001/2002, kao i dva državna kupa 2001. i 2003. godine.

Nakon toga odlazi u Japan kao asistent svome ocu, Ivici Osimu, u JEF Unitedu, gdje nakon odlaska Ivice Osima postaje prvi trener. 2006. sa JEF Unitedom osvaja japanski liga kup.

Godine 2009. Osim ponovo postaje trener Željezničara sa kojim iste sezone, 2009/2010, osvaja Premijer ligu Bosne i Hercegovine. Nakon toga, osvaja još dva državna prvenstva u sezonama 2011/2012. i 2012/2013, te dva nova kupa 2011. i 2012. godine.

Osim 2014. odlazi u Katar, gdje se zadržava dvije godine na klupi Al Kharaitiyata.

Dana 31. decembra 2018. godine, Osim se po drugi put vraća na klupu Željezničara. Dana 11. aprila 2021. godine, dobiva otkaz na klupi Željezničara usljed loših rezultata.

Dana 11. juna 2022. godine, Osim postaje trener Veleža. Velež napušta 29. novembra 2022. godine.

Uspjesi
Kao trener
Željezničar
Premijer liga BiH: 2000–01, 2001–02, 2009–10, 2011–12, 2012–13
Kup BiH: 2000–01, 2002–03, 2010–11, 2011–12
Superkup BiH: 2001

JEF United
J.League Cup: 2006

Reference

Vanjski linkovi

Amar Osim na uefa.com
Amar Osim na Soccerway

Kategorija:Rođeni 1967.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački nogometni treneri
Kategorija:Nogometaši Željezničara
Kategorija:Treneri Veleža
Kategorija:Trener godine u Bosni i Hercegovini
Kategorija:Bosanskohercegovački sportisti 20. vijeka
Kategorija:Nogometaši ASPV Strasbourga